Source: http://www.danovecentrum.sk/clanok-z-titulky/individualna-uctovna-zavierka-podnikatelov-uctujucich-v-pu-za-rok-2017-toptema-dc-2-2018.htm
Timestamp: 2018-02-19 05:57:20+00:00

Document:
Účtovná závierka podnikateľov v sústave PÚ za rok 2017
Postup zostavenia účtovnej závierky, účtovných výkazov a poznámok v sústave PÚ. V závere nájdete názorný príklad zostavenia účtovnej závierky mikro účtovnej jednotky.
Dátum publikácie:1.2.2018
Autor:Ing. Jana Turóciová
Účtovné jednotky, podnikatelia, budú zostavovať účtovnú závierku za rok 2017 podľa rovnakého znenia účtovných predpisov ako účtovnú závierku za rok 2016.
K prvému dňu účtovného obdobia overia správnosť zaradenia do veľkostnej skupiny, t. j. overia, či sú v roku 2017 mikro, malou alebo veľkou účtovnou jednotkou.
V nadväznosti na novelu Obchodného zákonníka č. 264/2017 Z. z. je potrebné osobitnú pozornosť venovať inventarizácii rozdielu majetku a záväzkov (účty vlastného imania), a to najmä účtu 413 – Ostatné kapitálové fondy.
Pre každú veľkostnú skupinu sa pre zostavenie účtovnej závierky v roku 2017 použijú osobitné opatrenia MF SR obsahujúce postupy pri zostavovaní účtovnej závierky a okrem iného tiež postupy, ako vykazovať údaje za bezprostredne predchádzajúce účtovné obdobie v prípade, ak došlo k 1. 1. 2017 k zmene veľkostnej skupiny oproti bezprostredne predchádzajúcemu účtovnému obdobiu (2016).
Vzhľadom na to, že sa na Slovensku vyskytujú aj právnické osoby – podnikatelia so štatútom „európska/európsky“, je v rámci tejto témy na mieste uviesť, že aj na európsku spoločnosť (SE), európske družstvo (SCE) a európske zoskupenie hospodárskych záujmov (EEIG) sa v prípade, ak majú sídlo na území SR, vzťahuje zákon č. 431/2002 Z. z. o účtovníctve.
Ak tieto právnické osoby nezostavujú účtovnú závierku podľa IAS/IFRS, pri vedení účtovníctva a zostavovaní účtovnej závierky majú rovnaké povinnosti ako obchodné spoločnosti (a. s., s. r. o., j. s. a., k. s., v. o. s), družstvo a fyzická osoba – podnikateľ účtujúci v sústave podvojného účtovníctva a rovnako sa na nich vzťahujú účtovné predpisy vymenované ďalej v I. časti bodoch 1 – 5.
KLIKNITE SEM a vychutnajte si VIDEOŠKOLENIE k účtovnej závierke v podvojnom účtovníctve za rok 2017
Účtovné prípady ku dňu, ku ktorému sa zostavuje účtovná závierka, postupy účtovania definujú v § 2a ako účtovanie skutočností, pri ktorých sa účtovný zápis uskutočňuje iba ku dňu, ku ktorému sa zostavuje účtovná závierka (pre ktoré sa ďalej po­uží­va pojem „závierkové účtovné prípady“). Ide o účtovné prípady, pre ktoré ZoÚ alebo postupy účtovania stanovujú účtovanie ku dňu, ku ktorému sa zostavuje účtovná závierka.
Rovnako ide o prípady, ktoré ZoÚ podmieňuje inventarizáciou. V zmys­le § 29 ods. 2 inventarizáciu účtovná jednotka vykonáva ku dňu, ku ktorému zostavuje riadnu alebo mimoriadnu účtovnú závierku.
Účtovanie o inventarizačných rozdieloch
Účtovanie o zmene reálnej hodnoty cenných papierov, podielov a derivátov
Účtovanie o zmene hodnoty podielov metódou vlastného imania
KLIKNITE sem na EDITOVATEĽNÉ TLAČIVO účtovnej závierky
1. Účtovanie o časovom rozlíšení v zmysle § 5 ods. 4 a § 5 ods. 6 postupov účtovania v PÚ
Náklady a výnosy sa účtujú časovo rozlíšené, t. j. sú súčasťou toho účtovného obdobia, s ktorým vecne a časovo súvisia. Časové rozlišovanie nákladov a výnosov sa vykoná, ak:
je známy ich vecný obsah,
je známa presná suma,
je známe obdobie, ktorého sa týkajú.
Spôsob používania účtov časového rozlíšenia:
Náklady, výdavky:
Výnosy, príjmy:
Spoločnosť „C“, ktorá je malou ÚJ, má úver z banky „R“, pričom banka „R“ odpísala úroky za december 2017 z účtu spoločnosti „C“ až 2. 1. 2018; banka takto postupuje opakovane. Ide o časové rozlišovanie december 2017 – január 2018.
V zmluve dohodnuté úroky za december 2017 spoločnosť „C“ k 31. 12. 2017 účtuje účtovným zápisom MD 562 D 383, ak ide o významnú sumu. Ak by išlo o sumu nevýznamnú, môže uplatniť výnimku podľa § 56 ods. 14 postupov účtovania v PÚ a účtovný zápis MD 562 D 383 v roku 2017 nevykoná, následne do účtovného obdobia roka 2018 účtuje MD 562 D 221.
malej a veľkej účtovnej jednotky
Spoločnosť „C“, ktorá je mikro ÚJ, má úver z banky „R“, pričom banka „R“ odpísala úroky za december 2017 z účtu spoločnosti „C“ až 2. 1. 2018; banka takto postupuje opakovane. V zmluve dohodnuté úroky za december 2017 spoločnosť „C“ k 31. 12. 2017 má bez ohľadu na výšku sumy úrokov možnosť:
účtovať účtovným zápisom MD 562 D 383 alebo
uplatniť výnimku podľa § 56 ods. 14 postupov účtovania v PÚ a účtovný zápis MD 562 D 383 v roku 2017 nevykoná, následne v roku 2018 účtuje MD 562 D 221.
Postupy účtovania samostatne ustanovujú spôsoby účtovania s použitím účtov časového rozlišovania:
pri účtovaní o emisných kvótach – § 30b postupov účtovania v PÚ ,
pri účtovaní o dotáciách – § 52a postupov účtovania v PÚ ,
pri účtovaní o novozistenom dlhodobom hmotnom a nehmotnom majetku pri inventarizácii – § 21 ods. 2 postupov účtovania v PÚ
Vo vymenovaných prípadoch ide o spôsob účtovania, nie o časové rozlišovanie nákladov a výnosov. Preto sa výnimky z povinnosti časového rozlišovania nákladov a výnosov na dané prípady nevzťahujú.
I. Účtovné právne predpisy ovplyvňujúce postupy účtovania a zostavenie individuálnej účtovnej závierky podnikateľov, zmeny od 1. 1. 2017
III. Postupy účtovných jednotiek pri zmene veľkostnej skupiny k 1. 1. 2017
IV. Prípravné práce pred uzavretím účtovných kníh
V. Závierkové účtovné prípady a upravujúce závierkové účtovné prípady
VII. Zostavenie účtovnej závierky, účtovné výkazy, poznámky
VIII. Následné povinnosti po zostavení účtovnej závierky
IX. Názorný príklad zostavenia účtovnej závierky za rok 2017

References: § 2
 § 29
 § 5
 § 5
 § 56
 § 56
 § 30
 § 52
 § 21